ไอโอเอส 26

ไอโอเอส 26  เป็นเวอร์ชันหลักลำดับที่ 19 และเวอร์ชันถัดไปของระบบปฏิบัติการไอโอเอสสำหรับไอโฟนของแอปเปิล มีการประกาศเมื่อวันที่ 9 มิถุนายน ค.ศ. 2025 ในงานดับเบิลยูดับเบิลยูดีซี (WWDC) ของแอปเปิล และคาดว่าจะเปิดตัวในเดือนกันยายน ค.ศ. 2025
ไอโอเอส 26 เป็นเวอร์ชั่นที่สืบทอดโดยตรงจาก ไอโอเอส 18 โดยหมายเลขเวอร์ชันถูกเลื่อนขึ้นมาเป็น 26 เนื่องมาจากนโยบายที่ประกาศใหม่เกี่ยวกับหมายเลขเวอร์ชันรวมสำหรับระบบปฏิบัติการของแอปเปิล ซึ่งขณะนี้จะอิงตามปีที่ถัดูไปจากวันที่เพยแพร่ (คล้ายกับปีรุ่นของรถยนต์)
คุณสมบัติ.
คุณสมบัติระบบ.
ส่วนต่อประสานกับผู้ใช้.
ไอโอเอส 26 มีการนำเสนอการออกแบบภาษารูปแบบใหม่สำหรับทุกแพลตฟอร์มของแอปเปิลที่เรียกว่า ลิควิดกลาส การออกแบบได้รับอิทธิพลจาก วิชั้นโอเอส โดยการแทนที่ ภาษาการออกแบบแบน ที่แนะนำใน ไอโอเอส 7 เพื่อใช้องค์ประกอบแบบโค้งมนและโปร่งแสงพร้อม "คุณภาพทางแสงของกระจก" (รวมถึง การหักเหของแสง) ซึ่งจะตอบสนองต่อการเคลื่อนไหว เนื้อหา และอินพุต นอกจากนี้ยังมาพร้อมกับการกลับมาของ สกีวโอมอร์ฟ จาก ไอโอเอส 6 และเวอร์ชันก่อนหน้า โดยที่โดดเด่นที่สุดคือไอคอนใหม่ของแอพกล้อง (ซึ่งคล้ายกับไอคอนจาก ไอโอเอส 6 และเวอร์ชันก่อนหน้า) แอปต่างๆ หลายตัว (รวมถึงกล้องและ Safari เป็นต้น) ได้รับการออกแบบอินเทอร์เฟซผู้ใช้ใหม่เพื่อให้สะท้อนถึงภาษาการออกแบบใหม่
แอปเปิลอินเทลลิเจนซ์.
ใน ไอโอเอส 26 แอปเปิลอินเทลลิเจนซ์ ได้รับการปรับปรุงให้มีประสิทธิภาพมากขึ้นและรองรับภาษาเพิ่มเติม ระบบจะรองรับการแปลสดของการสนทนาด้วยเสียงและข้อความโดยใช้โมเดลบนอุปกรณ์ ขณะเดียวกัน Genmoji ก็สามารถเรียกใช้งานเพื่อรวมอีโมจิที่มีอยู่เข้าด้วยกันได้แล้วแทนที่จะต้องใช้คำสั่ง
แอปคำสั่งลัดจะรองรับการบูรณาการ "การกระทำอัจฉริยะ" ที่ใช้ แอปเปิลอินเทลลิเจนซ์ เข้ากับกิจวัตรประจำวัน รวมถึงเครื่องมือตรวจทานและแก้ไขข้อความ และการใช้โมเดล (เช่น แอปเปิลอินเทลลิเจนซ์ หรือบริการภายนอก เช่น แชตจีพีที)
นอกจากนี้ Visual Intelligence และ Image Playground ยังมีการรวม แชตจีพีที อิกด้วย 
กรอบงาน Foundation Models ใหม่จะช่วยให้สามารถรวมฟีเจอร์ แอปเปิลอินเทลลิเจนซ์ เข้ากับแอปของบริษัทอื่นได้ แอปเปิล ระบุว่าแอป Swift สามารถนำกรอบงานไปใช้งานได้ด้วยโค้ดเพียงสามบรรทัด
การตั้งค่า.
เมนูแบตเตอรี่ในแอปการตั้งค่าได้รับการอัปเดต โดยมีการเพิ่มการแสดงการเปรียบเทียบการใช้งานแบตเตอรี่ในแต่ละวัน นอกจากนี้ ยังมีโหมด "ปรับพลังงาน" ใหม่ ซึ่งจะทำการปรับแต่งโดยอัตโนมัติ (เช่น การปรับความสว่างหน้าจอ และ การลดความถี่ ของหน้าจอ) เพื่อปรับปรุงอายุการใช้งานแบตเตอรี่เมื่อการใช้งานอุปกรณ์สูงกว่าปกติ 
คุณสมบัติแอพ.
ข้อความ.
แอปข้อความ จะมีการรองรับการเพิ่มภาพพื้นหลังในบทสนทนา แบบสำรวจความคิดเห็น การเข้ารหัสแบบต้นทางถึงปลายทางด้วยการส่งข้อความแบบ RCS ตัวบ่งชี้การพิมพ์สำหรับการแชทแบบกลุ่ม การส่งเงินผ่าน แอปเปิลเพย์ ในการแชทแบบกลุ่ม และการกำหนดเส้นทางข้อความจากผู้ส่งที่ไม่รู้จักไปยังโฟลเดอร์เฉพาะสำหรับการคัดกรอง
แอปเปิล มิวสิค.
แอปเปิลมิวสิก มาพร้อมคุณสมบัติใหม่หลายอย่าง เช่น "AutoMix" ซึ่งเป็นโหมดการเล่นที่สร้างการเปลี่ยนผ่านระหว่างเพลงโดยอัตโนมัติโดยมีการใช้แอปเปิลอินเทลลิเจนซ์ในการดูคำแปล คำแนะนำการออกเสียงสำหรับเนื้อเพลง และการผสานรวมกับคุณสมบัติการร้อง คาราโอเกะ บนแอป แอปเปิลมิวสิก ของ ทีวีโอเอส (รวมถึงความสามารถในการใช้ ไอโฟน เป็นไมโครโฟน และให้ผู้เข้าร่วมควบคุมการร้องคาราโอเกะจากอุปกรณ์ของผู้ใช้ได้) 
บ้าน.
แอป บ้าน รองรับเฉพาะสถาปัตยกรรม Apple Home ที่ได้รับการออกแบบใหม่ซึ่งเปิดตัวใน ไอโอเอส 16 และยุติการรองรับสถาปัตยกรรมรุ่นเก่า 
เกม.
แอปเกมใหม่มีอินเทอร์เฟซสำหรับเกมจาก แอปสโตร์ และ แอปเปิลอาเขต รวมถึงฟีเจอร์โซเชียล ของเกมเซ็นเตอร์
รูปภาพ.
ท่ามกลางการตอบรับเชิงลบจากผู้ใช้ต่อการออกแบบใหม่บน ไอโอเอส 18 อินเทอร์เฟซผู้ใช้ของแอปรูปภาพก็เปลี่ยนกลับไปเป็นอินเทอร์เฟซแบบแตะ ถึงแม้ตอนนี้จะมีเพียงพื้นที่ "คลังรูปภาพ" และ "คอลเลกชัน" แยกกันเท่านั้น นอกจากนี้ยังเพิ่มความสามารถในการแปลงภาพถ่ายเป็น "ภาพถ่ายเชิงพื้นที่" ด้วยเอฟเฟกต์คล้าย พารัลแลกซ์ อีกด้วย 
โน้ต.
แอป โน้ตสามารถบันทึกและถอดเสียงการโทรลงในบันทึกได้ ในขณะที่ มาร์กดาวน์ ถูกเพิ่มเข้ามาเป็นตัวเลือกการส่งออกใหม่ 
แผนที่.
แผนที่ จะมีการใช้ "ข้อมูลอัจฉริยะบนอุปกรณ์" เพื่อระบุเส้นทางการเดินทางที่ผู้ใช้เดินทางบ่อยที่สุด (เช่น การเดินทางจากบ้านไปที่ทำงาน) ช่วยให้สามารถเรียกดูข้อมูลดังกล่าวได้โดยอัตโนมัติ และผู้ใช้จะได้รับการแจ้งเตือนเกี่ยวกับความล่าช้าที่อาจเกิดขึ้นบนเส้นทางและเส้นทางอื่นๆ นอกจากนี้ยังเพิ่มเมนู "สถานที่ที่เยี่ยมชม" ใหม่ซึ่งใช้ประโยชน์จากประวัติตำแหน่งของผู้ใช้อีกด้วย 
แอปเปิลวอลเล็ต.
แอป แอปเปิลวอลเล็ต เพิ่มฟังก์ชันเพิ่มเติมสำหรับ บัตรขึ้นเครื่องบิน รวมถึงความสามารถในการแสดงแผนที่ภายในของ สนามบิน ที่เกี่ยวข้อง และข้อมูลเที่ยวบินแบบเรียลไทม์ในรูปแบบ Live Activity ผู้ใช้ในสหรัฐอเมริกาจะสามารถเพิ่มหนังสือเดินทางดิจิทัลลงใน แอปเปิลวอลเล็ต ได้เช่นกัน 
การช่วยการเข้าถึง.
ไอโอเอส 26 มาพร้อมคุณสมบัติการเข้าถึงใหม่ เช่นตัวอ่านการเข้าถึงสำหรับคำบรรยายทั่วทั้งระบบ การเข้าถึงอักษร เบรลล์ ซึ่งช่วยให้สามารถเชื่อมต่อกับหน้าจออักษรเบรลล์ ได้ รวมถึงการอัพเดตการฟังสด เสียงพื้นหลัง เสียงส่วนตัว ฯลฯ 
อุปกรณ์ที่รองรับ.
ไอโอเอส 26 ต้องใช้กับอุปกรณ์ที่มีชิป แอปเปิล เอ13 ไปโอนิค ขึ้นไป จึงไม่มีการรองรับ ไอโฟน XS, XS แม็กซ์ และ XR คุณสมบัติ แอปเปิลอินเทลลิเจนซ์ ต้องมีการใช้ชิป แอปเปิล เอ17 โปร ขึ้นไป 
ประวัติการเผยแพร่.
ไอโอเอส 26 เวอร์ชันเบต้ารุ่นนักพัฒนาตัวแรกได้รับการเผยแพร่แล้วเมื่อวันที่ 9 มิถุนายน 2025